מפרט אחיד לפריט 6.2

**חנות ששטח המכירה בה הוא 800 מ"ר לפחות**

**תוכן עניינים**

**פרק 1 - הגדרות כלליות...........................................................................................3**

**פרק 2 - תנאים רוחביים..........................................................................................4**

**פרק 3 - משטרת ישראל..........................................................................................6**

**פרק 4 - הרשות הארצית לכבאות והצלה....................................................................16**

**פרק 1 - הגדרות כלליות**

* 1. **בעל מקצוע מוסמך**
     1. מי ששר הפנים הסמיכו לעניין סעיף 6ב לחוק רישוי עסקים (להלן - החוק), והוא אחד מאלה:

1. מהנדס רשוי כמשמעותו בחוק המהנדסים והאדריכלים, התשי"ח-195 (להלן - חוק המהנדסים), הרשום במדור הנדסה אזרחית, ואדריכל רשוי כמשמעותו בחוק המהנדסים הרשום במדור לארכיטקטורה.
2. במבנה פשוט, כהגדרתו בתוספת הראשונה לתקנות המהנדסים והאדריכלים (רישוי וייחוד פעולות), התשכ"ז-1967 (להלן - תקנות ייחוד פעולות):
3. מהנדס או אדריכל רשום בפנקס המהנדסים והאדריכלים במדור להנדסה אזרחית או ארכיטקטורה.
4. הנדסאי כמשמעותו בתוספת הראשונה לתקנות ייחוד פעולות.
   1. **בעל עסק**
      1. לרבות בעל רישיון העסק, מבקש הרישיון, המחזיק בעסק או האדם שבהשגחתו, בפיקוחו או בניהולו פועל העסק.
   2. **גורם מוסמך ארצי**
      1. כל אחד מאלה, לפי העניין:
5. ראש רשות הרישוי שבתחומה נמצא העסק, או עובד בכיר אחר מקרב עובדיה שהוא הסמיך לעניין זה.
6. המנהל הכללי של המשרד נותן האישור, או עובד בכיר אחר מקרב עובדי משרדו שהוא הסמיך לעניין זה.
7. נציב כבאות והצלה, או קצין כבאות והצלה בכיר אחר שהוא הסמיך לעניין זה.
8. המפקח הכללי של משטרת ישראל, או קצין משטרה בכיר אחר שהוא הסמיך לעניין זה.
   1. **הוראות לצד המפרט האחיד**
      1. מסמכים ותנאים כאמור בסעיף 7ג2(ג) לחוק, שנקבעו בחיקוק, הנדרשים מבעל עסק לפי החוק, לרבות לפי סעיפים 6ב, 6ג ו-8 עד 11ב לחוק, ואולם אין באי-פרסומם כדי לפטור מן הדרישה להגישם או למלאם.
   2. **החוק**
      1. חוק רישוי עסקים, התשכ"ח-1968.
   3. **התקנות**
      1. תקנות רישוי עסקים (הוראות כלליות), התשס"א-2000.
   4. **מפרט, מפרט אחיד**
      1. מפרט, לפי סעיף 7ג1 לחוק, המאחד את התנאים לרישיון, הנדרשים מטעמם של נותני האישור לפי סעיף 7 לחוק, והמסמכים הנדרשים על-פי סעיף 6ד לחוק מעסק מהסוג האמור בתחילת המפרט והוראות לצד המפרט האחיד, המופיעות במפרט.
   5. **נותן אישור**
      1. השר להגנת הסביבה, השר לביטחון הפנים, שר העבודה, הרווחה והשירותים החברתיים, שר החקלאות ופיתוח הכפר או שר הבריאות, או מי שהם הסמיכו לתת אישור, לעניין עסק שקביעתו כטעון רישוי נעשתה בהתייעצות עמם, לשם הבטחת המטרות כאמור בסעיף 1 לחוק.
   6. **צו רישוי עסקים**
      1. צו רישוי עסקים (עסקים טעוני רישוי), התשע"ג-2013.
   7. **רישיון**
      1. רישיון עסק, היתר זמני או היתר מזורז.
   8. **רשות הרישוי**
      1. בתחום רשות מקומית - ראש הרשות המקומית או מי שהוא הסמיכו לכך.
      2. מחוץ לתחומה של רשות מקומית - מי ששר הפנים הסמיכו לכך.
   9. **שינוי בעלות**
      1. כל שינוי בזהות הבעלים הרשומים ברישיון העסק, לרבות הוספת בעל או גריעתו, וכן העברת שליטה בתאגיד כמשמעותה בחוק ניירות ערך, התשכ"ח-1968.

**פרק 2 - תנאים רוחביים**

***הוראות לצד המפרט האחיד***

* 1. אין באמור במפרט זה כדי לפטור את מבקש הרישיון מהגשת בקשה, ומקבלת אישורים מתאימים לפי החוק ולפי כל דין. מפרט זה אינו מהווה רישיון. המנהל עסק ללא רישיון עובר על החוק, ויהא צפוי לעונשים הקבועים בחוק.
  2. אין באמור במפרט זה כדי לפטור בעל עסק מקיום דרישות כל דין החל עליו, אף אם הוראות הדין אינן מופיעות במפרט.
  3. אם קיימים בעסק סוגי עסקים נוספים החייבים ברישוי לפי צו רישוי עסקים (עסקים טעוני רישוי), התשע"ג-2013, יחולו עליהם התנאים המסוימים לעסקים מסוגם, בין שהם מפורטים במפרט האחיד ובין שאינם מפורטים בו, והאמור בתנאים אלה לא יגרע מהם.
  4. לבקשה לרישיון יצורפו, לאחר שנחתמו בידי בעל מקצוע מוסמך: תרשים סביבה, מפה מצבית ותכנית עסק, כמפורט בתקנות 12-15 לתקנות. בנוסף, יצורפו לבקשה מסמכים המפורטים במפרט זה, אם ניתן להגישם בעת הגשת הבקשה.
  5. לעסק שפעילותו דורשת היתר לשימוש חורג, לפי חוק התכנון והבנייה, התשכ"ה-1965, לא יינתן רישיון לתקופה ארוכה מתוקפו של ההיתר.
  6. רישיון יוצג בעסק במקום נראה לעין.
  7. נותן אישור או רשות הרישוי רשאים להוסיף תנאים ברישיון לפי סעיף 7 לחוק.
  8. המבקש רישיון, או בעל רישיון, רשאי להגיש השגה על תנאי או מסמך שנדרש ממנו במפרט זה, למעט תנאי או מסמך שנקבע בחיקוק. את ההשגה יש להגיש לגורם מוסמך ארצי בהתאם לטופס 9 המופיע בתקנות רישוי עסקים (הוראות כלליות), תשס"א-2000.
  9. לגורם המוסמך לדון בהשגות מטעם נותן האישור, לפי טופס ההשגה, בתוך 30 ימים מיום קבלת הדרישה לפי המפרט האחיד. הנחיות לגבי אופן הגשת ההשגה מפורטות באתר. עותק של ההשגה יש להגיש לרשות הרישוי. עבור כל השגה יש לשלם אגרה בסך 323 ₪ (סכום המתעדכן מעת לעת). יודגש כי הגשת השגה אינה מתלה את תוקפה של החלטה, כל עוד לא החליט אחרת הגורם שהוגשה לו ההשגה.
  10. **ביטול רישיון או פקיעתו**
      1. לא יהיה תוקף לרישיון עסק או להיתר זמני אם חלו שינויים מהרשום בו או במסמכים המצורפים לו לגבי סוג העסק, לרבות מבניו, שטחו, הבעלות בו, מיקומו וסוג העיסוק.
      2. רישיון עסק יבוטל אם נעשו שינויים בעסק בהשוואה לתרשים הסביבה, המפה המצבית או תכנית העסק, לאחר שניתנה לבעל הרישיון הזדמנות להשמיע את טענותיו.
      3. היתר זמני יפקע בנסיבות האמורות בסעיף 2.10.2.
      4. רשות הרישוי רשאית לבטל רישיון מטעמים אחרים, לאחר התייעצות עם נותן אישור המופקד על קיום מטרה מן המטרות האמורות בסעיף 1(א) לחוק, שאי קיומה משמש עילה לביטול, ולאחר שניתנה לבעל הרישיון הזדמנות להשמיע את טענותיו.
      5. במקרה של יסוד סביר להניח שנעברה בעסק או לגביו עבירה לפי סעיף 14 לחוק (עיסוק ללא רישיון, הפרת תנאי מתנאי הרישיון או הפרה של תקנות הנוגעות לעניין), ניתן להוציא לעסק צו הפסקה מנהלי לפי סעיף 20 לחוק.
  11. **הוראות במפרט האחיד**
      1. בעל עסק ידווח לנותן האישור על כל שינוי בעסק, העלול להשפיע על העמידה בתנאי הרישיון, שלושה חודשים מראש לפחות, ויפעל לפי הנחיות נותן האישור.
  12. **תחילה**
      1. מועד תחילתן של ההוראות המפורטות בפרקים 1 (הגדרות כלליות) ו-2 (תנאים רוחביים) למפרט זה הוא ביום פרסומו של המפרט. מועד תחילתן של ההוראות המפורטות ביתרת הפרקים המופיעים במפרט זה יהיה בהתאם לאמור בכל פרק, ויחול רק על ההוראות המפורטות באותו הפרק.

**פרק 3 - משטרת ישראל**

**מועד תחילתן של ההוראות המפורטות בפרק זה הוא ביום 1.1.2021 (י"ז טבת, תשפ"א), ובכלל זה לגבי עסק שבמועד התחילה אין לו רישיון, היתר זמני או היתר מזורז, או עסק שביום התחילה היה לו רישיון או היתר זמני.**

***מידע כללי***

* 1. **הוראות חוק הנוגעות לעניין**
     1. חוק רישוי עסקים.
     2. תקנות רישוי עסקים.
     3. צו רישוי עסקים.
     4. חוק סמכויות לשם שמירה על ביטחון הציבור, התשס"ה-2005.
  2. **הגדרות**
     1. **"בעל העסק"** - המבקש להפעיל עסק, לרבות מנהל כאשר העסק הינו בבעלות תאגיד.
     2. **"נוהל פרופיל המאבטח 90.028.103"** - נוהל הקובע את התבחינים לבעלי תפקידים ומפרט את תנאי הכשירות וההכשרה בתחום האבטחה בעסקים טעוני אישור משטרה לפי חוק רישוי עסקים.
     3. **"קצין הרישוי"** - קצין הרישוי בגזרת תחנת המשטרה בה ממוקם העסק.
     4. **"מנהל אבטחה"** - כהגדרתו בנוהל פרופיל המאבטח 90.028.103.
     5. **"מאבטח בסיסי"** - כהגדרתו בנוהל פרופיל המאבטח 90.028.103, מאבטח חמוש אשר עברהכשרה של 6 ימים שמאושרת ע"י משטרת ישראל והוא שומר על כשירות.
     6. **"בודק ביטחוני"** - כהגדרתו בנוהל פרופיל המאבטח 90.028.103, בודק ביטחוני, לא חמוש, נושא "תרסיס פלפל", אשר עבר הכשרה של 4 ימים שמאושרת ע"י משטרת ישראל והוא שומר על כשירות.
     7. **"רשומה"** - פנקס או כרטסת שדפיהם ממוספרים במספרים שוטפים, או כל מדיה מגנטית מקובלת אחרת בה יירשמו פעולות הביטחון שננקטו בעסק ותוצאות הבדיקות לגילוי חפצים חשודים.
     8. **"תיק שטח"** -אוסף נתונים כולל על העסק וסביבתו המסייע למערך האבטחה של העסק וכוחות החירום וההצלה בקרות אירוע. על תיק השטח להכיל בין היתר את הנתונים הבאים: נתונים כלליים על המתקן המאובטח (מיקום, שעות עבודה, חתך אוכלוסיית העובדים, חתך אוכלוסיית המבקרים, כניסות ויציאות להולכי רגל ולרכבים, דרכי גישה, מספר קומות, מספר חדרים), אמצעי מיגון קיימים (דלתות, שערים, גדרות), ראהנספח א'.
     9. **"כספת"** - כספת לשמירת כספים, תכשיטים, ניירות ערך או חפצים אח' ראהנספח ב'.
  3. **הוראות נוספות**
     1. משטרת ישראל תבצע בדיקה בדבר מידע פלילי ואחר של בעל העסק, מבקש הרישיון ובעלי תפקיד נוספים בעסק. תוצאות הבדיקה יכולות להוות עילה לפסילת הבקשה.
     2. נותן האישור ו/או קצין משטרה מטעמו, רשאי להורות על שינוי מערך האבטחה בעסק ו/או תגבורו מעבר לאמור לעיל, בכפוף לאישור מחטיבת האבטחה.
     3. בכל אירוע חריג על בעל העסק ו/או מי מטעמו לדווח במידי למשטרת ישראל.

**התנאים לקבלת הרישיון**

* 1. **אבטחה**
     1. אבטחת העסק תיעשה לפי המפתח הבא, בכפוף לסעיף "הקלות" במסמך זה:

1. בכל כניסה פעילה לקהל הרחב (כניסת לקוחות), אשר שטח העסק אינו עולה על 4,000 מ"ר, יוצב מאבטח בסיסי אחד.
2. בעסק בו קיימים מספר כניסות לקהל, ניתן להציב בודקים ביטחוניים בכניסות לעסק ובתנאי שישנו מאבטח בסיסי חמוש שמשמש כצופה-סורק ורואה את הכניסות ואת הבודקים הביטחוניים כל העת.
3. בעסק ששטחו עולה על 4,000 מ"ר יוצב מאבטח בסיסי אחד ובנוסף בודק בטחוני בהתאם למועדים הבאים:
4. סופי שבוע (חמישי-שישי).
5. ערבי חג (למעט ראש השנה ופסח)-יומיים קודם.
6. ראש השנה ופסח-שבוע קודם.
7. בעסק שבו תידרש הצבה של עשרה בעלי תפקידים בתחום האבטחה על פי המפתח המפורט לעיל, ימונה מנהל אבטחה על פי נוהל מנהלי אבטחה.
   * 1. בעל העסק/מנהל העסק ייצרפו הסכם התקשרות מול חברת אבטחה מאושרת ע"י משרד המשפטים.
     2. סמכויות אנשי האבטחה בעסק ייעשו בהתאם לסמכויות שהוקנו להם בתעודה סמכויות לפי חוק סמכויות לשם שמירה על בטחון הציבור, התשס"ה-2005.
     3. בעל העסק/מנהל העסק וחברת האבטחה יוודאו התייצבות אנשי האבטחה חצי שעה לפני פתיחת העסק.
     4. בעל העסק /מנהל העסק וחברת האבטחה יוודאו התייצבות אנשי האבטחה שהם מגיעים בלבוש והופעה מלאה ותקנית של חברת אבטחה כולל כובע זיהוי צהוב.
     5. בעל העסק /מנהל העסק וחברת האבטחה יוודאו שאנשי האבטחה הינם בעלי הכשרה מתאימה כולל תעודות וריענון בתוקף.
     6. בעל העסק/מנהל העסק וחברת האבטחה יוודאו כי אנשי האבטחה החמושים מצוידים ברישיון כלי ירייה ארגוני בתוקף.
     7. בעל העסק /מנהל העסק וחברת האבטחה יוודאו כי אנשי האבטחה מצוידים באמצעים ומסמכים מתאימים לצורך המשימה - בדיקת תעודות הסמכה ורישיונות, תקינות אמצעים, עמדת בידוק, מגנומטר ידני.
     8. בעל העסק/מנהל העסק וחברת האבטחה יוודאו כי אנשי האבטחה תודרכו בהתאם למשימות שהוגדרו להם ע"י חברת האבטחה והנחיות משטרת ישראל בפריט זה.
     9. אחריות בעל העסק/מנהל העסק וחברת האבטחה יוודאו נוכחות אנשי האבטחה, פיקוח ובקרה לאורך כל שעות פעילות העסק מתחילתו עד עזיבת אחרון הלקוחות וסגירת העסק.
     10. בעל העסק/מנהל העסק יוודא כי אנשי האבטחה מנהלים יומן סריקות כולל ציון אירועים חריגים.
   1. **לחצן מצוקה**
      1. בקופה הראשית יותקן לחצן מצוקה סמוי, שהפעלתו תפעיל זמזם במוקד בקרה אלקטרוני. הזמזם לא יישמע בחנות.
      2. לחצן המצוקה יהיה במצב תקין בכל עת.
   2. **כספת** 
      1. בעסק תותקן כספת העומדת בדרישות המפורטות נספח ב'. הכספת תשמש להחזקת הכספים אשר בידי העסק ואשר אינם משמשים את העבודה השוטפת של העסק.
      2. הכספת תהיה נעולה בכל עת, והמפתחות לא יושארו בתוך המנעולים לאחר הנעילה.
      3. בתום יום עבודה מפתח הכספת יימצא בידי מורשה או בכספת נעולה אחרת בסניף.
   3. **מצלמות טלוויזיה במעגל סגור**
      1. **כללי**
8. בעסק תותקן מערכת מצלמות טלוויזיה במעגל סגור (טמ"ס) ברזולוציה של 1.3 מגה פיקסל לפחות או שווה ערך.
9. בכניסה לעסק וכן בקרבת האזורים המצולמים מחוץ לעסק ייתלה שלט המודיע כי האזור מצולם.
10. המערכת תכלול גיבוי למקרה של הפסקת חשמל למשך שלוש שעות לפחות, למערכת ההקלטה וספקי הכוח של מצלמות הטמ"ס.
    * 1. **מיקום המצלמות**
11. בכל יציאה מהעסק תוצב מצלמה הצופה כלפי חוץ, המצלמה תצפה עד למרחק של 10 מטר מהיציאה.
12. במבואת הכניסה תוצב מצלמה, וכן תוצב מצלמה בתוך העסק שתצפה כלפי חוץ לכיוון דלת הכניסה והקהל הנכנס.
13. מסביב לעסק יוצבו מצלמות אשר יכסו את פאות המבנה בחפיפה עד למרחק של 30 מ'. מצלמות יוצבו בהיקף החיצוני של העסק באופן שיצלמו את המתרחש בהיקף העסק:
14. בחזית קדמית של העסק.
15. מחסן אחורי ורחבת פריקה.
16. מצלמה שתוצב בתוך העסק ותצלם את המתרחש בקופה הראשית.
17. מצלמות שיוצבו בתוך העסק ויצלמו את רחבת קו הקופות.
    * 1. **אופן הצילום**
18. יש להשתמש במצלמות בעלות חשיפה אוטומטית וצמצם אוטומטי.
19. מערכת מצלמות הטמ"ס תאפשר צילום בחשיכה.
20. מהירות הצילום לא תהיה פחותה מ-25 FPS.
21. המצלמות לא יכוונו ישירות למקור אור בהיר כגון חלונות וגופי תאורה.
22. המצלמות בפתח הכניסה ובתוך העסק יאפשרו זיהוי תווי פנים של אדם.
23. המצלמות החיצוניות יזהו ברמה ברורה דמות אדם (אין חובת זיהוי תווי פנים).
    * 1. **הקלטה**
24. ההקלטה תישמר למשך 14 יום לפחות ממועד צילומה.
25. ההקלטה תתבצע ברזולוציה של 1.3 מגה פיקסל לפחות או שווה ערך.
26. מערכת ההקלטה תאפשר הוצאת קבצים למדיה מגנטית נתיקה (CD,DISK ON KEY, DVD).
27. למערכת ההקלטה יחובר מסך המאפשר צפייה בהקלטה
    1. **מערכת אזעקה תקן 1337**
28. בעל העסק יתקין בעסק מערכת אזעקה העומדת בדרישות תקן ישראלי ת"י 1337 חלק 2 "מערכות אזעקה לגילוי פריצות: הוראות התקנה בבתי עסק ובחציריהם והסמכת מתקינים".
29. מערכת האזעקה תהיה במצב פעולה בכל עת ותגן על האזורים המוגנים.
30. בעת שהעסק סגור יעביר בעל העסק או מנהל העסק את מערכת האזעקה למצב "לילה".
31. באחריות בעל העסק או מנהל העסק לוודא שיתקיימו גם התנאים הנוספים הבאים:
32. מערכת האזעקה, על כל מרכיביה, תהיה תקינה ותפעל בכל עת.
33. ביצוע בדיקת תקינות מערכת האזעקה, על כל מרכיביה, תתבצע אחת לשנה.
34. בעל העסק או מנהל העסק יציג לנציג המשטרה, על פי דרישתו, אישור המעיד על הבדיקה.
35. מערכת האזעקה תחייג בעזרת חייגן קולי באמצעות טלפון קווי וסלולרי לבעל העסק או למערכת מוקד בקרה אלקטרוני לפי פריט 9.4 בצו רישוי עסקים.
    1. **תאורה** 
       1. בשעות החשיכה תופעל תאורה מחוץ לעסק אשר תאיר את דרכי הגישה לעסק והיציאה ממנו.
       2. התאורה החיצונית תופעל בכל שעות החשיכה בהן העסק פתוח לציבור.
       3. התאורה החיצונית תהיה תקינה בכל עת.
    2. **מע' למסירת הודעות**
       1. בעסק תותקן מערכת כריזה שתאפשר מסירת הודעות באירועי חירום בכל שטח העסק או בחלק מסוים ממנו, לרבות בשטח ההתקהלות ובפתחי הכניסה והיציאה.
       2. מערכת הכריזה שתופעל תפרוץ ותנטרל את מערכת ההגברה לצורך מסירת הודעות במקרה חירום.
       3. למערכת הכריזה יהיה גם מקור מתח חשמלי נוסף חלופי, שיפעל במקרה של נפילת מקור המתח החשמלי הראשי בעסק.
    3. **רשומה**
       1. בעסק תנוהלנה הרשומות הבאות:
36. רשימת מועסקים אשר תכלול את פרטיהם האישיים של העובדים בעסק: שמות העובדים, מספרי תעודות הזהות שלהם, כתובות המגורים שלהם ודרכי תקשורת איתם.
37. פעולות הביטחון שננקטו בעסק באותו יום, רשימת האירועים הביטחוניים שאירעו באותו יום ותוצאות הסריקות לגילוי חפצים חשודים.
    * 1. הרשומה תנוהל על פי ההוראות הבאות:
38. הרישומים ברשומה ייעשו באופן ממוחשב או בעט או בדרך אחרת שאינה ניתנת למחיקה.
39. לא ייתלשו דפים מפנקס הרשומה ולא יוצאו כרטיסים מכרטיסייה המהווה את הרשומה.
40. הרשומה תועבר למשטרה בכל עת על פי דרישתה.
41. אבדה רשומה - יודיע בעל העסק או מנהל העסק למשטרה על אובדנה תוך 48 שעות מעת שנודע לו כי הרשומה אבדה.
42. הרשומה תישמר לפחות שנה מיום הרישום האחרון בה.
    1. **בדיקות ביטחוניות**
       1. לא תותר כניסת אנשים, כלי רכב וטובין לעסק מבלי שנבדקו על ידי בודקים ביטחוניים מוסמכים.
       2. לא תותר כניסת מבקרים לעסק אלא לאחר שנערכה סריקה לגילוי חפצים חשודים.
       3. סריקה זו תתבצע לפני כניסת המבקרים, מדי שעתיים לאורך כל שעות פעילות העסק ובסיום הפעילות לפני סגירת העסק (או עפ"י תכנית האבטחה).
       4. תוצאות הסריקה תירשמנה ברשומה כמפורט בסעיף "רשומה" לעיל.
    2. **פרסום תנאי כניסה**
       1. בעל העסק יודיע לציבור באמצעות שילוט כי התנאים לכניסה לעסק הם הרשות לערוך חיפוש על גופו ובכליו של הנכנס, והצגת רישיון בר תוקף לנשיאת כלי ירייה, אם הנכנס נושא עמו כלי ירייה.
    3. **הקלות ודגשים**
       1. עסק שאינו עוסק בתחום קמעונאות המזון יציב אבטחה כמפורט בנספח ג'.
       2. עסק שאינו עוסק בתחום קמעונאות המזון יהיה פטור מהתקנת לחצן מצוקה.
       3. חניון מקורה/תת-קרקעי מחויב באבטחה על פי פריט 8.6 ז' לצו רישוי עסקים.
       4. עסק בשטחי יהודה ושומרון אינו נכלל בסעיף הקלות זה.
       5. עסק ששטחו הוא מעל 10,000 מ' אינו נכלל בסעיף הקלות זה.
       6. כניסת ספקים אינה נחשבת כניסה ללקוחות - פיקוח על הספקים ייעשה ע"י בעל העסק באמצעות מנהל המחסן בכל שעות פעילות המחסן.
    4. **הקלת תנאים לעסק בתוך קניון**
       1. חנות הנמצאת בתוך קניון (פריט רישוי 6.8 לצו רישוי עסקים), תהיה פטורה מהתנאים הבאים:
43. הצבת מאבטח בכל כניסה שנמצאת בתוך תחומי הקניון, ובלבד שאבטחת הקניון פועלת.
44. הצבת מצלמות בהיקף החיצוני, ובלבד שהיקף זה מצולם ע"י מצלמות הקניון.
45. תאורה חיצונית בהיקף החנות, ובלבד שהקניון מואר בהיקפו בתאורה חיצונית
    1. **העברת כספים**
       1. העברת כספים מהעסק תתבצע כדלהלן:
46. מ- 50,000 ₪ ועד בכלל - באמצעות בלדרות מאובטחת המחזיקה ברישיון עסק לפי פריט 8.3 א' בצו רישוי עסקים.
    1. **דיווחים, הצהרות ואחזקת מסמכים**
       1. **חובת אחזקת מידע ומסמכים**
47. רשומת מועסקים אשר תכלול את פרטיהם האישיים של העובדים בעסק: שמות העובדים, מספרי תעודות הזהות שלהם, כתובות המגורים שלהם ודרכי תקשורת איתם.
48. אישור על עמידת הכספת שתותקן בעסק בדרישות המפורטות בנוסח המצורף בנספח ב'.
49. אישור חיבור למוקד בקרה אלקטרוני המחזיק ברישיון עסק לפי פריט 9.4 בצו רישוי עסקים.
50. לבקשה יצורף אישור חב' המוקד על התקנתו ותקינותו של לחצן מצוקה בקופה הראשית וחיבורם למוקד בקרה אלקטרוני המאויש בכל שעות פעילות העסק.
51. לבקשה יצורף אישור מתקין המערכת המעיד כי התקנת מע' האזעקה תואמת לדרישות התקן הישראלי 1337 חלק 2 "מערכות אזעקה לגילוי פריצות - הוראות התקנה בבתי עסק וחציריהם" - תוקף האישור לשנה.
52. שמירת ההקלטות מכל מצלמות הטמ"ס כמפורט בפרק "טמ"ס" לעיל.
    1. **מסירת תנאים**

**מוסר התנאים: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**שם דרגה תפקיד חתימה**

**מקבל התנאים: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**שם דרגה תפקיד חתימה**

**תאריך: \_\_\_\_\_\_\_\_\_/\_\_\_\_\_/\_\_\_\_\_.**

**נספח א' - תיק שטח**

* 1. שם העסק:
  2. שם בעל העסק:
  3. ייעוד העסק:
  4. מספר טלפון של העסק:
  5. נתוני GPS של מיקום פיזי: ברשת ישראל, רשת גיאוגרפית ורשת UTM.
  6. תאריך כתיבת התיק:
  7. תיאור כללי של העסק:
  8. גודל המתחם:
  9. תכולת אנשים בעסק:
  10. **בעלי תפקידים בעסק**
  11. בעל העסק-טלפון
  12. מנהל העסק – טלפון
  13. אחראי משמרת – טלפון
  14. **אמצעים טכנולוגיים בעסק**
  15. מערכת טמ"ס –
  16. מערכת אזעקה / לחצני מצוקה –
  17. כספת -
  18. **טלפונים חיוניים**
  19. מכבי אש ארצי 102
  20. מכבי אש (טלפון מקומי)
  21. משטרה 100
  22. משטרה (טלפון תחנה מקומית)
  23. משטרה – תחנה מרחבית
  24. מגן דוד אדום 101
  25. מוקד עירוני מקומי
  26. מוקד חברת מוקד אזעקות
  27. חברת החשמל 103
  28. בית חולים \_\_\_\_\_ (קרוב).
  29. **תיאור סביבת העסק**
  30. מצד דרום:
  31. מצד צפון:
  32. מצד מזרח:
  33. מצד מערב:
  34. **תמונות מגרש היעד**
  35. תמונות היקפיות לשערי העסק (כולל חירום), הגדרות ו/או חומות.
  36. תמונות של החצרות. תמונות מתוך העסק כלפי חוץ, לכיוון שטחים שולטים על המתקן.
  37. **תרשים למבנה**
  38. במידה ולעסק יש מספר מבנים לכל אחד פרוט בנפרד לפי מספר עולה המסומן במגרש העסק.
  39. גיליונות נפרדים לכל קומה.
  40. המרתפים, החל ממרתף תחתון, הקומות העל קרקעיות החל מהכניסה כלפי מעלה כולל הגג וחדרים טכניים על הגג, ובסיום חתכים טיפוסיים.
  41. בכל תרשים קומה תתקיים חלוקה סכמתית לאגפים, מסדרונות, חדרים, חדרי מדרגות, חדרי בטחון, מטבח, חדרים טכניים ועוד. כיתוב הייעוד של כל אגף במרוכז (כגון- משרדים, מחסנים וכד'), ויעוד כל חדר טכני.
  42. סימון כל הדלתות בקשת לאופן הפתיחה ומידת המעבר.
  43. סימון מתקנים מיוחדים בקומה, כגון- חדר שנאים, לוח חשמל, מפסקי חשמל, רכזת כב"ה, רכזות טלפונים ומחשוב, מכלי דלק, בלוני גז, גנראטורים, וכד'.
  44. מקרא, שיכלול את הסימונים לעצמים הבאים- רצפה, תקרה, עמודים, מחיצות, חלונות, סורגים, תקרת תותח, מתזים, גלאי עשן, דלתות, מצלמות ומוניטורים, תאורת חירום.
  45. **דגשים**
  46. בתיק השטח יוצב דף ובו מקום להחתמת ק' האבטחה.
  47. יש לוודא כי התיק קריא וברור, ולוודא זאת מעת לעת.
  48. אחת לשנתיים יבדוק בעל העסק את תוכן התיק, ויעדכן היכן שצריך. תמונות יוחלפו לאחר שישנם שינויים במצולם, או הפכו לא ברורות.

**נספח ב' - מפרט 40.08 – כספת**

יצרן/ספק הכספת יצהיר שהכספת עומדת בתנאי המפרט הבא:

* 1. **משקל**

משקלה לא יפחת מ- 250 ק"ג.

* 1. **חומרים ומבנה**

1. דפנות הכספת, לרבות הדלת יבוצעו כדלקמן:
   * + פח חיצוני בעובי 5 מ"מ.
     + פח פנימי בעובי 3 מ"מ.
     + בין הפחים תהיה יציקת בטון ב' - 400.

סה"כ עובי כולל של הדופן לא יפחת מ- 70 מ"מ.

סה"כ עובי כולל של הדלת לא יפחת מ- 65 מ"מ (לא כולל את בית מערכת הבריחים).

1. בגוף הכספת תיבנה מדרגה מבוטנת אשר תמנע את דחיפת הדלת פנימה.
2. בית הבריחים יהיה מובנה ויצוק בגוף הכספת.
3. הרווח בין הדלת והמשקוף לא יעלה על 1 מ"מ.
4. פני המשקוף והדלת יהיו במישור אחד או שהדלת תהיה משוקעת.
5. הצירים יהיו חרוטים ומרותכים לדלת ולמשקוף, קוטר הציר יהיה 25-30 מ"מ (בהתאם לממדי הדלת ומשקלה).
   1. **חורים ופתחים**

במידה ונדרש, יותקן חריץ להכנסת כספים כדלקמן:

* + - החריץ יותקן בחלק העליון של הדלת, בתקרתה או באחת הדפנות.
    - אורך החריץ לא יעלה על 250 מ"מ.
    - רוחב החריץ לא יעלה על 40 מ"מ. במידה ורוחב החריץ הוא מעל ל- 25 מ"מ, יש להתקין שרוול מחורץ לתוך חלל הכספת. השרוול יהיה עשוי מפח בעובי 3 מ"מ לפחות.
    - החריץ יותקן בשיפוע.
  1. **בריחים ונעילה**

1. בכספת יותקן מנגנון בריחים המונה לפחות שני בריחים קבועים ושני בריחים נעים ע"י ידית הפעלה.
2. בכספת שגובהה הוא מעל 60 ס"מ, יותקנו בריח עליון ובריח תחתון, בנוסף לאמור בסעיף הקודם.
3. קוטר הבריחים לא יפחת מ- 30 מ"מ.
4. יותקן מנעול צרופים או מנעול דיגיטלי ומנעול כפול שיניים בעל תו תקן.
5. המנעולים יורכבו על דופן הדלת על גבי פלטת פלדה בעובי 5 מ"מ שתרותך לדופן הפנימית של הדלת.
6. במנגנון יהיו שתי מלכודות זכוכית המגינות על המנעולים בפני פריצה.
7. המרחק בין שני המנעולים לא יפחת מ- 20 ס"מ.
   1. **עיגון הכספת**
8. עיגון לרצפה בעובי של לפחות 10 ס"מ מבטון מזויין ב' - 300.
9. העיגון לרצפת הבטון יבוצע באמצעות 4 עוגני חץ או 4 ברגי ג'מבו (עוגן) בקוטר 12 מ"מ ובאורך 16 ס"מ לפחות.

הכספת עומדת במפרט לעיל:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שם פרטי ושם משפחה יצרן / ספק ת.ז. חתימה

**נספח ג' - מועדים להצבת אבטחה**

* + - 1. להלן רשימת המועדים בהם יש להציב אבטחה בבית העסק:
    1. חמישי, החל משעה 16:00, ושישי - שבת.
    2. שבוע לפני ראש השנה היהודי ועד יום אחרי שמיני עצרת (כולל).
    3. יום לפני נר ראשון של חנוכה עד יום אחרי נר שמיני (כולל).
    4. יום לפני פורים ועד יום אחרי פורים (כולל).
    5. מראש חודש ניסן ועד יום אחרי שביעי של פסח (כולל).
    6. יום לפני שבועות ועד יום אחרי שבועות (כולל).
    7. יומיים לפני ראש השנה האזרחי ועד יום אחרי (כולל).

**פרק 4 - הרשות הארצית לכבאות והצלה**

**מועד תחילתן של ההוראות המפורטות בפרק זה הוא במועד פקיעת תוקף הרישיון או ההיתר הזמני או ביום 1.1.2024 (כ' טבת, תשפ"ד), לפי המוקדם מביניהם, ואולם לגבי הוראות שלא נדרשו בעבר, בכתב, מן העסק, לפי כל דין:**

**תחילתן תהיה בתוך 90 ימים ממועד פקיעת תוקף הרישיון או ההיתר הזמני או ביום 1.1.2024 (כ' טבת, תשפ"ד), לפי המוקדם מביניהם.**

**אם נכללה בהן דרישה להתקנת מערכות כיבוי או גילוי אוטומטיות - תחילתה של אותה דרישה תהיה שנה ממועד פקיעת תוקף הרישיון או ההיתר הזמני או ביום 1.1.2024 (כ' טבת, תשפ"ד), לפי המוקדם מביניהם.**

* 1. **הוראות חוק הנוגעות לעניין**
     1. חוק הרשות הארצית לכבאות והצלה, התשע"ב-2012, והתקנות על פיו.
     2. דיני התכנון והבנייה, לרבות חלק ג' לתוספת השנייה לתקנות התכנון והבנייה (בקשה להיתר, תנאיו ואגרות), התש"ל-1970 - בטיחות אש בבניינים.
     3. חוק רישוי עסקים התשכ"ח-1968 (להלן - החוק), והתקנות על פיו.
  2. **הגדרות**
     1. **"ברז כיבוי אש"** - ברז לכיבוי אש מתאים לתקן ישראלי ת"י 448, "הידרנט לכיבוי אש", על חלקיו לפי פירוט הקטרים הבאים:
        + 1. "2 על זקף בקוטר "2.
          2. 2\*"2 על זקף בקוטר "3.
          3. "3 על זקף בקוטר "3.
          4. "3 על זקף בקוטר "4.
          5. 2\*"3 על זקף בקוטר "4.
          6. "4 על זקף בקוטר "6.
          7. 2\*"3 על זקף בקוטר "6.
     2. **"ברז כיבוי אש בתחום הנכס"** - ברז כיבוי אש הממוקם בתחום הנכס מחוץ למבנה אחרי מד המים של הנכס, והמחובר לרשת המים העירונית או למאגר מים ומשאבות.
     3. **"ברז כיבוי אש עירוני"** - ברז כיבוי אש הממוקם מחוץ לתחום הנכס לפני מד המים של הנכס, והמחובר לרשת המים העירונית.
     4. **"ברז כיבוי אש פנימי"** - ברז כיבוי אש הממוקם בתוך תחום הנכס בתוך מבנה, והמחובר לרשת המים העירונית או למאגר מים ומשאבות.
     5. "**גורם מוסמך**" - אחד מאלה:

|  |  |
| --- | --- |
| **נושא** | **גורם מוסמך** |
| אפיון רשת מים | מי שברשותו תו תקן ממכון התקנים לתחזוקת מערכת כיבוי אוטומטית במים, לפי תקן ישראלי ת"י 1928 - מערכות לכיבוי אש במים - בקרה, בדיקה ותחזוקה |
| תקינות אמצעי כיבוי במים | מי שהודרך והוסמך על ידי יצרן או ספק גלגילונים לגלגילונים שהותקנו לאחר 1.6.2013, עפ"י תקן ישראלי ת"י 2206, חלק 2 - גלגילון לכיבוי אש - דרישות תכן, התקנה ותחזוקה. |
| תקינות מטפים מיטלטלים | תחזוקאי או מבקר מטפים מורשה, בהתאם לתקן ישראלי ת"י 129, חלק 1 - מטפים מיטלטלים - תחזוקה |
| תקינות מערכת החשמל ותאורת החירום | בעל רישיון בתוקף לעבודות חשמל לפי חוק החשמל, התשי"ד-1954 ותקנותיו, אשר רשאי לתת אישור כאמור, בהתאם לסוג רישיונו |
| התאמה ותקינות של מערכת הגז לתקן ישראלי ת"י 158 - מתקנים לגזים פחמימניים מעובים (גפ"מ) | בעל רישיון בתוקף לעבודת גפ"מ לפי תקנות הגז (בטיחות ורישוי) (רישוי העוסקים בעבודות גפ"מ), התשס"ו-2006, אשר רשאי לתת אישור כאמור, בהתאם לסוג רישיונו |
| תחזוקת מערכת גילוי אש ועשן בהתאם לתקן ישראלי ת"י 1220, חלק 11 - מערכות גילוי אש - תחזוקה | מי שברשותו תו תקן ממכון התקנים לתחזוקת מערכות גילוי אש ועשן לפי תקן ישראלי ת"י 1220, חלק 11 - מערכות גילוי אש - תחזוקה |
| סידורי בטיחות אש והצלה בארון חשמל בהתאם לתקן ישראלי ת"י 5210 - מערכות לכיבוי-אש בארוסול, או תקן ישראלי ת"י 1597 - מערכות כיבוי אש אוטומטיות בגז כיבוי | מי שברשותו תו תקן ממכון התקנים לתחזוקת מערכות גילוי אש ועשן לפי תקן ישראלי ת"י 1220, חלק 11 - מערכות גילוי אש - תחזוקה |
| תקינות מערכת למסירת הודעת (כריזת חירום) | מי שברשותו תו תקן ממכון התקנים לתחזוקת מערכות גילוי אש ועשן לפי תקן ישראלי ת"י 1220, חלק 11 - מערכות גילוי אש - תחזוקה, או בעל רישיון בתוקף לעבודות חשמל לפי חוק החשמל, התשי"ד-1954 ותקנותיו, אשר רשאי לתת אישור כאמור, בהתאם לסוג רישיונו. |
| תקינות מערכת אוטומטית לכיבוי אש (ספרינקלרים), בהתאם לתקן ישראלי ת"י 1928 - מערכות לכיבוי אש במים - בקרה, בדיקה ותחזוקה | מי שברשותו תו תקן ממכון התקנים לתחזוקת מערכת כיבוי אוטומטית במים לפי תקן ישראלי ת"י 1928 - מערכות לכיבוי אש במים - בקרה, בדיקה ותחזוקה |
| תקינות גנרטור חירום | בעל רישיון בתוקף לעבודות חשמל לפי חוק החשמל, התשי"ד-1954 ותקנותיו, אשר רשאי לתת אישור כאמור, בהתאם לסוג רישיונו |
| תקינות מערכת בישול מסחרית (מנדפים), לרבות ניתוק ממקור אנרגיה, בהתאם לתקן ישראלי ת"י 5356, חלק 2 - מערכות כיבוי אש: כיבוי אש בכימיקלים רטובים | מתקין מערכת כיבוי לפי תקן ישראלי ת"י 5356, חלק 2 - מערכות כיבוי אש - כיבוי אש בכימיקלים רטובים |
| התאמה של מערכות בטיחות האש וההצלה להוראת נציב 536 - משטר הפעלות מערכות בטיחות אש - אינטגרציה | * + - 1. מהנדס מורשה, או מעבדה מוכרת ובעלת הסמכה לתקן ישראלי ת"י 1220, חלק 3 - מערכות גילוי אש - הוראות התקנה ודרישות כלליות       2. גורם מוסמך לפי הוראת נציב 536 - משטר הפעלות מערכות בטיחות אש - אינטגרציה |
| תקינות של מערכת שחרור העשן | מהנדס ובלבד שאינו מתכנן המתקן או המערכת |
| תקינות של מערכת מיזוג אוויר מרכזית, הכוללת תעלות ומדפים בהתאם לתקן ישראלי ת"י 1001 - בטיחות אש בבניינים | מהנדס או מורשה מערכות קירור ומיזוג אוויר, אשר רשאי לתת אישור כאמור, בהתאם לסוג רישיונו |
| הדרכה בתחום בטיחות אש | הדרכת עובדים תבוצע על ידי מי שמתקיים בו אחד מאלה:  עבר השתלמות "ממונים לבטיחות אש" והשתלמות "מדריך בטיחות" במוסד שהוכר על ידי משרד הכלכלה והתעשייה או על ידי רשות הכבאות וההצלה  סיים קורס מדריכים מטעם בית הספר הארצי לכבאות והצלה והיה עובד של איגוד ערים, או של מחלקה לשירותי כבאות ברשות מקומית או ברשות הארצית לכבאות והצלה לפחות 8 שנים ברציפות  עובד רשות כבאות שהוא בוגר קורס מדריכים מטעם בית הספר הארצי לכבאות והצלה, או בוגר המכללה הלאומית לכבאות והצלה, או אושר על ידי מפקד המחוז לביצוע הדרכות לגורמי חוץ ומונה לכך בהתאם להוראת השעה שפורסמה על ידי אגף ההדרכה ברשות הכבאות וההצלה  מהנדס רשום בפנקס המהנדסים והאדריכלים במדור בטיחות אש ומניעתה  מי שאושר על ידי נציב הכבאות וההצלה, לאחר שהציג מסמכים המעידים על הכשרתו וניסיונו |

* + 1. "**גפ"מ**" - גז פחמימני מעובה כהגדרתו בחוק הגז (בטיחות ורישוי), התשמ"ט-1989.
    2. **"גלאי עשן עצמאי"** - גלאי עם התראה קולית המכיל סוללת גיבוי, המחובר לרשת החשמל ללא רכזת ואשר העומד באחד מהתנאים האלה:

1. מאושר לפי תקן ישראלי ת"י 1220, חלק 5, מערכות גילוי אש - גלאי עשן עצמאיים.
2. מאושר על ידי מעבדת ANSI/UL 217 ארה"ב.
3. מאושר לפי תקן אירופאי.
   * 1. "**גישה למוצא בטוח**" **(Exit Access)** - חלק מדרך מוצא, לרבות פרוזדורים ומעברים, שתחילתו בכל נקודה שהיא בבניין וסופו בכניסה למוצא בטוח או מחוץ לבניין או בדלת יציאה חיצונית.
     2. "**דלת אש**" - כמשמעותה בתקן ישראלי ת"י 1212, דלתות אש - עמידות-אש.
     3. "**דרך מוצא**" **(Means of Egress)** - נתיב יציאה מבניין, הפנוי ממכשולים והכולל אחד או יותר ממרכיבים אלה:
4. גישה למוצא בטוח.
5. יציאה.
6. מוצא בטוח.
   * 1. "**הנדסאי**" - הנדסאי רשום כמשמעותו בחוק ההנדסאים והטכנאים המוסמכים, התשע"ג-2012, העוסק בתחום ובסוג בדיקות שלגביהם נדרש האישור.
     2. "**חומר ציפוי וגימור**" - חומר המשמש לציפוי, כיסוי או חיפוי, לרבות טפטים, ציפוי עץ, שטיחים, פרקט, תקרות עץ, בד, או PVC.
     3. "**חומר מסוכן (חומ"ס)**" - כהגדרתו בחוק החומרים המסוכנים, התשנ"ג-1993.
     4. "**חוק הרשות הארצית לכבאות והצלה**" - חוק הרשות הארצית לכבאות והצלה, התשע"ב-2012.
     5. "**חוק התקנים**" - חוק התקנים, התשי"ג-1953.
     6. "**חיבור כבאים להסנקת מים**"**,** "**חיבור כבאים**" **(Fire Department Connection)** - חיבור צינור מים בקוטר "3 או "4, הכולל שסתום אל חוזר, חיבור מהיר מדגם שטורץ, מכסה ושרשרת.
     7. "**ידית (מנגנון) בהלה**" - דלת בעלת מנגנון בהלה המקיים את הדרישות המנויות בפרט 3.2.1.21 (ב) לתוספת השנייה לתקנות התכנון והבנייה.
     8. "**יציאה**" **(Exit Discharge)** - חלק מדרך מוצא שתחילתו בסופה של גישה למוצא בטוח או בסופו של מוצא בטוח וסיומו ברחוב, בין במישרין ובין דרך שטח פתוח.
     9. "**מהנדס**" - מהנדס רשום, כמשמעותו בחוק המהנדסים והאדריכלים, התשי"ח-1958, אשר עוסק בתחום ובסוג בדיקות שלגביהם נדרש האישור.
     10. "**מוצא בטוח**" **(Exit)** - חלק מדרך מוצא, המופרד משאר חלקי הבניין על ידי אלמנטים עמידי אש ודלתות אש והמוביל אל היציאה או אל מחוץ לבניין.
     11. **"מזענק"** - תותח מים.
     12. **"מעבדה מאושרת"** - מעבדה שאושרה על ידי הממונה על תקינה במשרד הכלכלה והתעשייה.
     13. **"מעבדה מוכרת"** - מעבדה מאושרת ומוסמכת אשר הוכרה על ידי רשות הכבאות ושמה פורסם באתר האינטרנט של רשות הכבאות וההצלה.
     14. **"מעבדה מוסמכת"** - מעבדה שקיבלה אישור הסמכה מאת הרשות הלאומית להסמכת מעבדות, לפי חוק הרשות הלאומית להסמכת מעבדות, התשנ"ז-1997 ורשות הכבאות וההצלה.
     15. **"מערכת גילוי אש"** - מערכת ידנית או אוטומטית לגילוי אש או עשן.
     16. **"מערכת התרעת אש"** - מערכת המתריעה לדיירי הבניין על שינויי חום, עשן או שינוי אחר במערכות המכניות באמצעות מערכת כריזה, צופרים ואמצעי הודעה אחרים, ואשר מפעילה מערכות הכלולות במשטר ההפעלה של הבניין.
     17. "**נותן האישור**" - לעניין פרק זה, עובד רשות הכבאות וההצלה שהוסמך לכך על-ידי השר לביטחון פנים.
     18. "**סידורי בטיחות אש והצלה**" - לרבות אמצעים המותקנים בנכסים, דרך קבע או באופן ארעי, ומיועדים, בין השאר, לכל אחד מאלה:
7. מניעת דליקות והתפשטותן.
8. כיבוי דליקות, צמצום נזקיהן והקלת פעולות לכיבוי דליקות.
9. מילוט וחילוץ לכודים והקלת פעולות למילוטם ולחילוצם.
10. הצלת חיי אדם ורכוש.
11. דרכי התקשרות.
12. כל צורך הנדרש לביצוע פעולות כיבוי והצלה.
    * 1. "**ציוד כיבוי**" - ציוד, מתקנים וחומרים המשמשים לכיבוי דליקות ומניעתן.
      2. **"קומה תת-קרקעית"** - קומה שכל קירותיה או חלקן נמצאים מתחת לפני הקרקע.
      3. "**רשות הכבאות וההצלה**" - הרשות הארצית לכבאות והצלה שהוקמה בחוק הרשות הארצית לכבאות והצלה, התשע"ב-2012.
      4. "**תעודת בדיקה**" - תעודת בדיקה על התאמה לתקן שניתנה לפי סעיף 12 לחוק התקנים.
      5. "**תקן ישראלי (ת"י)**" - תקן ישראלי רשמי או תקן ישראלי כמשמעותו בחוק התקנים.
      6. "**תקנות התכנון והבנייה**" - תקנות התכנון והבנייה (בקשה להיתר, תנאיו ואגרות), התש"ל-1970.
      7. **"שינוי מהותי"** - שינוי של כל אחד מאלה במבנה:
13. מרחק הליכה.
14. מספר דרכי מוצא.
15. שינוי ייעוד.
    * 1. **"תקן NFPA"** - תקן של האגודה הלאומית האמריקאית להגנה בפני אש.
    1. **מסמכים נוספים**
       1. לבקשת רישיון עסק או להיתר זמני (להלן - בקשה) יצורפו המסמכים המנויים להלן:
16. אפיון רשת המים המזינה את העסק, שייערך בהתאם להוראת נציב 529 זמינות רשת מים ופריסת ברזי כיבוי - לאחר שנחתם על ידי אחד מאלה:

מהנדס.

אדריכל.

הנדסאי.

גורם מוסמך.

1. דרישה לאפיון רשת המים תחול רק במקומות שבהם קיימת או נדרשת מערכת מתזים. הדרישה לאפיון רשת המים כאמור לא תחול על עסק שקיים בו מאגר מים עם היתר בנייה כדין ושאושר על ידי מעבדה מוכרת, בכפוף לדרישת רשות הכבאות וההצלה, על בעל העסק להגיש אחד או יותר מהמסמכים הבאים:
   * + 1. תכנית העסק בקנה מידה 1:100 ובה מפורטים כלל סידורי בטיחות האש והצלה הנדרשים או הקיימים בעסק מסוג זה.
       2. העתק מהיתר הבנייה.
       3. אישור מהנדס הוועדה המקומית לפי סעיף 8א1 לחוק, לגבי עסק שאינו מקיים את דיני התכנון והבנייה.
     1. הדרישות הקבועות בסעיף 4.3.1, לא תחולנה על עסק שאינו מכיל חומרים מסוכנים (חומ"ס) וששטחו הכולל הוא עד 100 מ"ר, והוא מיועד להכיל עד 50 איש.
   1. **רישום ודיווח**
      1. בעל העסק יודיע לרשות הכבאות וההצלה על כוונה לניתוק יזום של מערכות כיבוי אש על ידו, וזאת לכל הפחות 48 שעות לפני מועד הניתוק. לעניין סעיף זה, "מערכת כיבוי אש" היא אחת מהמערכות הבאות, אם מתקיימת לגביה חובת התקנה על-פי דין: גלאים, מתזים, גנרטור, מערכת על-לחץ ושחרור עשן.
      2. בעל העסק יודיע לנותן האישור על כוונה לבצע עבודות בנייה בעסק, לרבות כל שינוי פנימי גם אם אינו טעון היתר, הפוגעות או עשויות לפגוע בסידורי בטיחות האש והצלה בעסק, לכל הפחות שבעה ימים לפני היום שבו יתחילו העבודות. ייתכן שעסק שבו יתבצעו עבודות כמפורט בסעיף זה יידרש לעמוד בדרישות נוספות, בהתאם לקביעת נותן האישור.
   2. **כללי**
      1. מפרט זה מתייחס לדרישות הבסיסיות לגבי סידורי בטיחות אש והצלה, שהן חיוניות לצמצום הסכנה לחיים ולרכוש באירוע כבאות והצלה. ביצועו אינו מבטיח מניעת דליקות ונזקיהן. בעל העסק יפעיל את העסק בכל עת תוך נקיטה והתקנה של סידורי בטיחות אש והצלה ההולמים את היקף הפעילות בעסק, רמת הסיכון הנובעת מאופי הפעילות בו, מספר השוהים בו, מיקומו ושטחו, לפי כל דין ולכל הפחות לפי מפרט זה.
      2. אין בדרישות המופיעות במפרט זה כדי לגרוע מהדרישות הקבועות על פי כל דין, לרבות דיני התכנון והבנייה.
      3. מבלי לגרוע מכלליות האמור בסעיף 4.5.1 ו-4.5.2, אין בהוראות מפרט זה כדי לגרוע מהדרישות הקבועות בדיני התכנון והבנייה, לצורך קבלת היתר בנייה או ההוראות לעניין המשך אכלוס הנכס. בכל מקום במפרט שיש בו התייחסות לדרישות הנוגעות לבטיחות אש בעסק, יש לראותן כנוספות על דרישותיהן של תקנות אלה.
      4. אם דיני התכנון והבנייה אינם מתקיימים בעסק, חובה ליידע על כך את רשות הכבאות וההצלה ועשויות לחול לגביו דרישות נוספות בהתאם לקביעתו של נותן האישור, עד להסדרת עמידה בהוראות דיני התכנון והבנייה.
      5. הפניות במפרט לתקן ישראלי (ת"י) מחייבות התאמה מלאה בין מבנה העסק, תכולתו וסידורי בטיחות האש וההצלה הקיימים בו לבין הדרישות הקבועות בתקן. בעל העסק, או מי שמונה מטעמו לעסוק בתחום זה, מחויב להכיר את דרישות התקן ולוודא התאמה מלאה של העסק כנדרש.
      6. הדרישות המופיעות במפרט יקוימו לכל אורך תקופת פעילותו של העסק. בעל העסק אחראי לכך שלא יתבצעו בו שינויים העומדים בסתירה להוראות המפרט ולתנאי הרישיון.
      7. תחזוקת סידורי בטיחות אש והצלה:
2. סידורי בטיחות אש והצלה יימצאו בכל עת במצב תקין. בעל רישיון העסק יוודא ביצוע של הבדיקות, הטיפולים וכל פעולה אחרת הנדרשת לצורך זה (להלן - תחזוקת אמצעי כיבוי אש והצלה).
3. תחזוקת אמצעי כיבוי אש והצלה תתבצע לפי הוראות התקן הישראלי (ת"י) התקף והוראות היצרן, אם ניתנו הוראות נוספות על ידי נותן האישור - תתבצע בהתאם להוראות אלה.
   * 1. תיקון הוראות הנציב שמפרט זה מפנה אליהן יחול על העסק בהתאם להוראות סעיף 7ג4 לחוק רישוי עסקים.
   1. **דרכי גישה**
      1. דרכי הגישה לעסק תהיינה פנויות מכל מכשול, בכל עת.
   2. **הפרדות ועמידות אש**

דרישות אלה יתקיימו אם נדרשו בתנאים להיתר בנייה, או בעקבות שינוי מהותי המחייב שינוי בתנאי ההיתר.

* + 1. בעסק תהיה הפרדת אש ועשן בין שטח המשמש לאחסנה לבין חלקי העסק האחרים וכן בין העסק לחלקי הבניין האחרים. ההפרדה האמורה תבוצע באמצעות כל אלה:

1. קירות בעלי עמידות אש למשך שעתיים לפחות. הקיר יהיה בנוי בהתאם לתקן ישראלי ת"י 931 עמידות אש של אלמנטי בניין - שיטות בדיקה ובזמן עמידות אש.
2. פתחי הכניסה והיציאה בקירות בעלי עמידות אש ייסגרו באמצעות דלת או חלון בעלי עמידות אש שמשכה 30 דקות לפחות וכשל תחילי ויציבות שמשכם 90 דקות לפחות, העומדים בתקן ישראלי ת"י 1212 - דלתות-אש - עמידות-אש.
   * 1. חומרי הציפוי והגימור שבהם ייעשה שימוש במבנה או במבנים, לרבות מבנים יבילים המשמשים את העסק, יעמדו בתקן ישראלי ת"י 921 - תגובות בשריפה של חומרי בנייה. בדיקת אי-דליקותם וסיווגם של החומרים תיערך בהתאם לתקן ישראלי ת"י 755 - תגובות בשריפה של חומרי בנייה - שיטות בדיקה וסיווג. לעניין סעיף זה - שימוש בחומרי ציפוי וגימור כולל הן שימוש פנימי והן שימוש חיצוני.
   1. **ידית (מנגנון) בהלה**
      1. בדלת המשמשת ליציאה מעסק או מקומה בעסק המיועדים להכיל למעלה מ-100 איש, תותקן ידית (מנגנון) בהלה.
   2. **דרכי מוצא**

דרישות אלה יתקיימו אם נדרשו בתנאים להיתר בנייה, או בעקבות שינוי מהותי המחייב שינוי בתנאי ההיתר.

* + 1. **פתחי יציאה**:

1. בעסק המיועד למסחר בשטח מעל 800 מ"ר, רוחב פתח היציאה לא יפחת מ-1.10 מטר נטו.
2. בעסק המיועד להכיל מעל 50 איש, כיוון הפתיחה של הדלתות בפתחי היציאה יהיה כלפי כיוון המילוט.
   * 1. דרכי המוצא, לרבות פתחי היציאה, יהיו פנויים מכל מכשול בכל עת.
     2. הותקן מנעול על דלת בדרך המוצא, אפשר יהיה לפתוח את הדלת מכיוון המילוט ללא מפתח נשלף.
   1. **שילוט**
      1. בדרכי המוצא בעסק יותקן שילוט וסימון, כמפורט בסימן י"ח לפרק ב' לתוספת השנייה לתקנות התכנון והבנייה.
      2. בעסק יותקנו שלטים פולטי אור, כמפורט להלן:
3. "חשמל, לא לכבות במים" - על גבי לוחות חשמל.
4. "מפסק זרם ראשי" - סמוך למפסק במקום בולט ונגיש.
5. "עמדת כיבוי אש".
6. "ברז שריפה" - סמוך לברז.
7. "ברז הסנקה לעמדות" - סמוך לברז.
8. "ברז הסנקה למתזים" - סמוך לברז.
9. "אין להשתמש במעלית בזמן שריפה" - סמוך למעלית.
10. "חדר שירות" (בהתאם לשימוש החדר הסקה/דוודים/מיזוג/אשפה וכו').

בשלטים פולטי אור בסעיף זה, הכיתוב יהיה על השלט בגוון אדום על רקע צהוב, גובה כתיב האותיות יהיה 3 ס"מ לפחות ועוביין יהיה 7 מ"מ לפחות. השלט ימוקם בסמוך למתקן בגובה 1.5 מ' לפחות מגובה הרצפה.

* 1. **תאורת חירום** 
     1. בעסק תותקן תאורת חירום שתתחיל לפעול ותאיר את דרכי המוצא במקרה של כשל באספקת החשמל או נפילה במתח החשמל.
     2. תאורת החירום תותקן במעברים המשרתים יותר מ-6 אנשים או שאורכם עולה על 15 מטרים, בפרוזדורים ובחדרי מדרגות, לאורך דרך המוצא ולאורך מעברי מילוט, כולל מעברי מילוט אחוריים, בשטח העסק.
     3. תאורת החירום תתבסס על גופי תאורה עצמאיים הניזונים מסוללות נטענות או ממערכת מרכזית לגיבוי חשמלי מבוקרת טעינה, הכוללת מצבר נטען. גופי תאורת חירום יהיו מוזנים משני מעגלי הזנה נפרדים המוזנים ממערכות נפרדות.
     4. גופי תאורת החירום יתאימו לתקן ישראלי ת"י 20, חלק 2.22, מנורות: דרישות מיוחדות - מנורות לתאורת חירום.
  2. **אספקת מים (כולל ברזי כיבוי)**
     1. בעסק ששטחו הכולל מעל 800 מ"ר, יותקנו ברזי כיבוי אש בתחום הנכס בקוטר של "3 על זקף בקוטר של "4, בהתאם לתקן ישראלי ת"י 448, הידרנט לכיבוי אש, חלק 1 וחלק 3. ברז כיבוי אש יהיה ליד המבנה. לעניין זה ברז כיבוי אש עירוני במרחק של עד 120 מ' מהמבנה, ייחשב לצורך העניין ברז מן המניין.
     2. לאזור אחסנה חיצונית, ספיקת המים תהיה בכמות הזהה לצריכה הכוללת (ברזי כיבוי בתחום הנכס וברזי כיבוי פנימיים ומערכת המתזים) אשר תוכננה למבנה. בתכנון יש להתייחס לכך שבכל עת הצריכה שנקבעה למערכת המתזים לא תיפגע.
     3. במבנה בעל 3 קומות ומעלה, יותקן חיבור כבאים הסנקת מים לברזי הכיבוי המותקנים בעסק. ברז ההסנקה יוצב מחוץ לעסק במרחק שלא יעלה על 6 מטרים מקצהו. דרישה זו תתקיים, אם נדרשה בתנאים להיתר בנייה או בעקבות שינוי מהותי המחייב שינוי בתנאי ההיתר.
  3. **ציוד כיבוי**
     1. בעסק עד 3000 מ"ר, יותקן ברז כיבוי אש פנימי בקוטר "2 בסמוך לפתחי כניסה, ובמרחק שלא יעלה על 30 מטר מפתח הכניסה. מרחק ההליכה בין ברזי כיבוי אש פנימיים לא יעלה על 60 מטר.
     2. בעסק עד 3000 מ"ר, יותקן נוסף לכך גלגלון עם צינור בקוטר "3/4 עם מזנק צמוד, כך שייתן כיסוי כל שטח העסק.
     3. בעסק בגודל מעל 3001 מ"ר, תותקנה עמדות כיבוי אש בסמוך לפתחי כניסה במרחק שלא יעלה על 30 מטר מפתח הכניסה לעסק ובמקומות נוספים, כך שיתנו מענה לכיסוי כל שטח העסק.
     4. כל אחת מעמדות הכיבוי תכיל:

1. ברז כיבוי בקוטר "2.
2. 2 זרנוקים בקוטר "2 באורך 15 מ' כל אחד.
3. מזנק בקוטר "2.
4. גלגלון עם צינור בקוטר "3/4 עם מזנק צמוד.
5. מטפה אבקה במשקל של 6 ק''ג.

הציוד יאוחסן בארון שמידותיו לא יופחתו מ: גובה 120 ס''מ, רוחב 80 ס''מ, ועומק 30 ס''מ. על הארון ייכתב: ''עמדת כיבוי אש''.

* + 1. תשתית הצינורות לברזים הרשומים לעיל תהיה מתכת.
    2. בעסק יוצבו מטפי כיבוי מסוג אבקה יבשה במשקל של 6 ק''ג. מספר המטפים יתאים לתקן ישראלי ת"י 129, חלק 2, מטפים מיטלטלים - התאמה, התקנה וסימון. בדיקת המטפים ותחזוקתם תתבצע לפי האמור בתקן ישראלי ת"י 129, חלק 1 מטפים מיטלטלים - תחזוקה.
    3. ציוד הכיבוי יהיה נגיש וזמין ויוחזק במצב תקין, בכל עת.
    4. בעסק בו קיימת אחסנה חיצונית נותן האישור יהיה רשאי להורות לבעל העסק לנקוט, להתקין או להציב בעסק סידורי בטיחות אש והצלה נוספים לרבות מזענקים, מערכת כיבוי בקצף, אבקות וחומרי כיבוי, מערכת שאיבה, מערכת אגירה או הסנקת מים ניידת או נייחת, בהתאם לסקר סיכונים שדרש ואישר נותן האישור.
    5. בעסק בו קיימת אחסנה חיצונית נותן האישור יורה על סוג סידורי בטיחות אש והצלה נוספים, מיקומם, פריסתם, מספרם, מאפייניהם וכו'.
  1. **מערכת מתזים**
     1. במקומות המפורטים להלן תתוכנן ותותקן מערכת כיבוי אש אוטומטית במים על פי תקן הישראלי תקן ישראלי ת"י 1596 מערכות מתזים - התקנה (להלן - מערכת מתזים):

1. במבנה או בעסק ששטחו הכולל הוא מעל 1000 מ"ר - בכל שטח המבנה או העסק.
2. על אף האמור בסעיף 4.14.1.(1), אם העסק נמצא מתחת לבניין מגורים (מבנה מעורב מסחר + מגורים) או בשדרת חנויות וקיימת הפרדת אש ועשן בינו לבין העסקים הסמוכים אליו באמצעות קירות בעלי עמידות אש למשך 60 דקות לפחות - יש להתקין את מערכת המתזים בשטח העסק בלבד.
3. בקומה תת-קרקעית ששטחה הכולל גדול מ-140 מ"ר.
   * 1. אם אין הפרדות אש בין ייעודים או שימושים שונים, תתוכנן ותותקן בחלקים אלה מערכת מתזים בהתאם לרמת הסיכון המחמירה ביותר.
     2. לנותן האישור יוגשו האישורים הבאים:
4. אישור מעבדה מוכרת והעתק הצהרת מהנדס על התאמת התכנון של מערכת המתזים לתקן ישראלי ת"י 1596 מערכות מתזים - התקנה.
5. אישור מעבדה מוכרת על התקנת המערכת והתאמתה לתקן ישראלי ת"י 1596 מערכות מתזים - התקנה.
   * 1. מערכת המתזים תתאים בכל עת לסיווג המבנה, לייעודו, למיקומו, לשטחו, לשימוש בו ולדרגת סיכון האש של חלקיו (כגון אזור אחסנה, אזור משרדים, אזור מכירות וכו').
     2. מערכת המתזים תתוחזק במצב תקין, בכל עת.
     3. בדיקת מערכת המתזים תתבצע על פי תקן ישראלי ת"י 1928 מערכות לכיבוי אש במים - בקרה, בדיקה ותחזוקה. העתק מתעודת הבדיקה בצירוף מפרט הבדיקה יוגש לנותן האישור.
   1. **מערכת גילוי אש עשן**
      1. במקומות המפורטים להלן תותקן מערכת גילוי אש ועשן על פי תקן ישראלי ת"י 1220, חלק 3, מערכות גילוי אש - הוראות התקנה ודרישות כלליות:
6. במבנה או בעסק ששטחו מעל 800 מ"ר ועד 1,000 מ"ר.
7. במבנה או בעסק ששטחו מעל 1,000 מ"ר ועד 3,000 מ"ר - בכל השטחים הציבוריים, ובשטח העסק - התקנת צופרים ונצנצים בלבד.
8. במבנה או בעסק ששטחו מעל 3,000 מ"ר.
   * 1. במבנה יביל לפי תקן ישראלי ת"י 931, עמידות אש של אלמנטי בניין - שיטות בדיקה, יש להתקין גלאי עצמאי על פי תקן ישראלי ת"י 1220, חלק 5, מערכות גילוי אש - גלאי עשן עצמאיים.
     2. מערכת גילוי אש ועשן, לרבות הגלאים העצמאיים, תתוחזק במצב תקין, בכל עת.
     3. בדיקת מערכת גילוי האש והעשן תתבצע על פי תקן ישראלי ת"י 1220, חלק 11, מערכות גילוי אש - תחזוקה. העתק מתעודת הבדיקה, שתיערך לפי נספח ג' לתקן הנ"ל, יוגש לנותן האישור.
   1. **מערכת החשמל** 
      1. בלוחות חשמל הממוקמים בעסק תותקנה המערכות הבאות:
9. לוח חשמל בעל זרם של 63 אמפר - אם נדרש להתקין בעסק מערכת גילוי אש ועשן, יותקן גלאי עשן גם בלוח החשמל.
10. לוח חשמל בעל זרם של 80 אמפר - אם נדרש להתקין בעסק מערכת גילוי אש ועשן, יותקנו גלאי עשן גם בלוח החשמל ומערכת ניתוק לוח החשמל ממקור ההזנה.
11. לוח חשמל בעל זרם של 100 אמפר ומעלה - תותקן מערכת גילוי אש או עשן הכוללת גלאים, מערכת כיבוי אוטומטית יבשה ומערכת ניתוק לוח החשמל ממקור ההזנה.
12. על אף האמור בסעיף 4.16.1.(3), אין חובה להתקין מערכת כיבוי אוטומטית בלוח חשמל בעל זרם של 100 אמפר ומעלה המקיים את כל הדרישות הבאות:
13. הוא עומד בתקן ישראלי ת"י 61439 לוחות מיתוג ובקרה למתח נמוך.
14. מותקן בו גלאי עשן.
15. מותקנת בו מערכת ניתוק לוח חשמל ממקור הזנה.
16. הוא נמצא באזור כיסוי של מערכת כיבוי אוטומטית.
    * 1. מערכת גילוי האש או העשן המותקנת בלוח החשמל, תותקן על פי תקן ישראלי ת"י 1220, חלק 3, מערכות גילוי אש - הוראות התקנה ודרישות כלליות.
      2. מערכת הכיבוי האוטומטית היבשה המותקנת בלוח החשמל, תותקן על פי תקן ישראלי ת"י 5210, מערכות לכיבוי-אש בארוסול או תקן ישראלי ת"י 1597, מערכות כיבוי אש אוטומטיות בגז כיבוי, בהתאם לסוג המערכת המותקנת.
      3. במבנה ששטחו עולה על 800 מ"ר, יותקן מפסק חשמל חירום במקום בולט ונגיש אשר במקרה חירום ינתק את זרם החשמל לכל המבנה.
      4. מערכת גילוי אש ועשן המותקנת בלוח החשמל, תתוחזק במצב תקין, בכל עת.
      5. מתקני החשמל בעסק ייבדקו באופן תקופתי ועל פי כל דין.
    1. **מערכת שליטה בעשן**

דרישה זו תתקיים אם נדרשה בתנאים להיתר בנייה או בעקבות שינוי מהותי המחייב שינוי בתנאי ההיתר.

* + 1. בעסק ובחלקי המבנה אחרים (כגון מחסנים, חדרים טכניים וכו'), יהיו סידורי שליטה בעשן בהתאם לקבוע בפרט 3.5.3.1 ובפרק ה' לתוספת השנייה לתקנות התכנון והבנייה.
    2. מערכת השליטה בעשן תתוחזק במצב תקין, בכל עת.
  1. **מערכת מיזוג אווי**ר

דרישה זו תתקיים אם נדרשה בתנאים להיתר בנייה או בעקבות שינוי מהותי המחייב שינוי בתנאי ההיתר.

* + 1. מערכת מיזוג האוויר המותקנת בעסק תענה לנדרש בתקן ישראלי ת"י 1001, בטיחות אש בבניינים. דרישה זאת נדרשת אם מותקנת מערכת מיזוג אוויר מרכזית הכוללת תעלות ומדפי אש.
  1. **מערכת למסירת הודעות (כריזת חירום)**

דרישה זו תתקיים אם נדרשה בתנאים להיתר בנייה או בעקבות שינוי מהותי המחייב שינוי בתנאי ההיתר.

* + 1. בעסק ששטחו הכולל מעל 1,000 מ"ר, תותקן מערכת למסירת הודעות (כריזת חירום):

1. אם קיימת מערכת למסירת הודעות (כריזה בחירום), היא תיבדק בהתאמה לתקן או למפרט שלפיו הותקנה:
2. תקן ישראלי ת"י 1220, חלק 3, מערכות גילוי אש - הוראות התקנה ודרישות כלליות.
3. תקן NFPA72 - National Fire Alarm and Signaling Code.
4. מפרט משטרת ישראל 160.1, 160.
   * 1. אם נדרש להתקין מערכת למסירת הודעות (כריזה בחירום) היא תותקן בהתאם לתקן ישראלי ת"י 1220, חלק 3, מערכות גילוי אש - הוראות התקנה ודרישות כלליות.
     2. מערכת למסירת הודעות (כריזת חירום) תתוחזק במצב תקין, בכל עת.
   1. **מקור מתח חלופי**
      1. בעסק שנדרש להתקין בו משאבות מים לכיבוי אש או מפוחי יניקת עשן לפי מפרט זה או על פי כל דין, יותקן מקור מתח חלופי אשר יהיה בכוחו לספק גם זרם חשמל בשעת חירום להפעלתם.
      2. מקור מתח חלופי יתוחזק במצב תקין, בכל עת.
   2. **לוח פיקוד כבאים**

דרישה זו תתקיים, אם נדרשה בתנאים להיתר בנייה או בעקבות שינוי מהותי המחייב שינוי בתנאי ההיתר.

* + 1. בעסק שנדרש על פי דין להתקין מערכות מתזים, גלאים וניהול עשן או מערכות נוספות שקבע לעניין זה נותן האישור, יותקן לוח פיקוד כבאים הכולל את הרכיבים או את המערכות הבאות, אם הם קיימים או נדרשים על פי דין:

1. לוח בקרה ושליטה במערכות הגילוי והכיבוי האוטומטיות:
2. מערכת הכיבוי האוטומטית תספק התרעה קולית על כל פגם במערכת הבקרה בהתאם לתקן ישראלי ת"י 1220, חלק 3, מערכות גילוי אש - הוראות התקנה ודרישות כלליות.
3. רכיבים מבוקרים יכללו לפחות:

ברז שליטה.

אספקת חשמל או דלק למשאבת מים של מערכת המתזים.

נתוני מצב פעולה של משאבת המים (דומם/פועל).

התראה קולית וחזותית תתקבל ברכזת גילוי אש. אם קיימת עמדת בקרה מאוישת, ההתראה תתקבל גם בעמדה זו.

דיווח להפעלת מערכות כיבוי בלוחות חשמל/מנדפים.

1. עמדת הפעלת כריזת חירום ואזעקה
2. לוח הפעלת מפוחים לשחרור עשן:
3. בבניינים שגובהם מעל 13 מ', אטריומים וחללים גדולים דומים לפי תקן ישראלי ת"י 1001, חלק 2.2.
4. בכל מבנה אחר יכלול הלוח מתג בורר תלת-מצבי להפעלת מערכות שליטה בעשן, מתג בורר תלת-מצבי לשליטה במערכת על לחץ ומתג שליטה בפתחי שחרור עשן אוטומטיים.
5. לוח פיקוד לחשמל.
6. לוח פיקוד לגנרטור חירום אשר יכלול גם נוריות חיווי המורות על מצב הגנרטור: מצב מפסק אוטומטי סגור, תקלה בגנרטור, מצב מד סולר, מצב כמות שמן ומצב טעינה מצבר הגנרטור.
7. לוח שליטה ובקרה על מעליות הבניין.
8. תיק חירום של הבניין הכולל את תוכניות הבניין ואת תוכנית בטיחות אש.
   1. **משטר הפעלות מערכות בטיחות אש - אינטגרציה**
      1. בדיקת משטר הפעלות (אינטגרציה) תידרש כאשר מערכת גילוי אש או מערכת התרעת אש או מערכת כיבוי אש אוטומטית נדרשת לפיקוד או לבקרה על מערכות, מתוך לפחות שתי קבוצות המערכות המפורטות להלן:
9. התראות, התרעות ודיווחים.
10. מערכות שליטה בעשן.
11. הפרדות אש ועשן.
12. שליטה במערכות.
    * 1. הבדיקה תיערך בהתאם להוראה נציב 536 משטר הפעלות מערכות בטיחות אש - אינטגרציה ואישור על ביצועה יועבר לנותן האישור. אם קיימת מערכת שחרור עשן מאולצת, יצורף לאישור גם טבלת משטר בדיקה.
    1. **מערכת הגפ"מ**
       1. מערכת הגפ"מ המשמשת את העסק תהיה בהתאם לתקן ישראלי ת"י 158, מתקנים לגזים פחמימניים מעובים (גפ"מ).
       2. אם קיימת מערכת בישול מסחרית ("מנדפים") בעסק, יש להתקין מערכת כיבוי במנדפים, לרבות ניתוק ממקור אנרגיה בהתאם לתקן ישראלי ת"י 5356, חלק 2, מערכות כיבוי אש - כיבוי אש בכימיקלים רטובים. יש לקבל אישור בכתב על התאמת המערכת לתקן ישראלי ת"י 5356, חלק 2, מערכות כיבוי אש - כיבוי אש בכימיקלים רטובים. העתק מתעודת הבדיקה תוגש לנותן האישור.
       3. מערכת הגפ"מ, המכשירים והאביזרים לצריכת גפ"מ והמנדפים הקיימים בעסק יתוחזקו במצב תקין, בכל עת.
    2. **תיק שטח (תיק הגנה מאש)**
       1. בעל עסק ששטחו הכולל עולה על 2,000 מ"ר, יגיש לנותן האישור תיק שטח (תיק הגנה מאש), בהתאם להוראת נציב 503 - הכנת תיק שטח (תיק הגנה מאש) [להלן - "תיק שטח" (תיק הגנה מאש)].
       2. בעל העסק ישמור על תיק שטח (תיק הגנה מאש) מעודכן בכל עת.
       3. בעל העסק יגיש לנותן האישור תיק שטח (תיק הגנה מאש) מעודכן לפחות אחת לשנה קלנדרית.
       4. בעל העסק יעדכן את תיק שטח (תיק הגנה מאש) בשינויים בעסק שיש בהם כדי להוסיף או לגרוע מוקדי סיכון, או שינוי בפרטי בעלי התפקידים או דרכי ההתקשרות לצורך דיווח או תקשורת בעת אירוע.
    3. **מתקן פוטו-וולטאי**
       1. נותן האישור יהיה רשאי לקבוע לבעל העסק הוראות בעניינים הנוגעים למערכת לייצור חשמל הממירה ישירות אנרגיה סולרית לאנרגיה חשמלית (מתקן פוטו-וולטאי) ואשר מותקנת בשטח העסק, לרבות סימון ושילוט, סידורי בטיחות אש והצלה שיש להתקין במתקן ובסביבתו והמצאת מסמכים ואישורים על עמידת המתקן בדרישות כל דין.
    4. **אחסנה חיצונית**
       1. נותן האישור יהיה רשאי לקבוע לבעל העסק הוראות בעניינים הנוגעים לאחסנה חיצונית, לרבות גובה האחסנה, היקף האחסנה, שטח האחסנה, רוחב האחסנה, סוג החומרים המאוחסנים, דרכי גישה לשטח האחסנה, סימון ושילוט, סידורי בטיחות אש והצלה שיש להתקין במקום וכיוצא באלה - הכול בהתאם למסקנות סקר סיכונים שדרש ואישר נותן האישור.
    5. **אישורים** 
       1. בכל מקום שבו צוין במסמך תנאים זה כי יש להעביר מסמכים, אישורים, דיווחים וכיו"ב לנותן האישור, יועבר המידע הנדרש למדור הגנה מאש בתחנה האזורית שבשטח אחריותה ממוקם העסק, לפי רשימת הכתובת והטלפונים המופיעה באתר האינטרנט של הרשות הארצית לכבאות והצלה או לגורם אחר שפרטיו ימסרו לבעל העסק.
       2. על פי דרישת נותן האישור, אם לא נעשה בעסק שינוי מהותי, ימציא בעל העסק מסמכים הכוללים אישורים ותעודות בדיקת תחזוקה על תקינות ציוד הכיבוי, ובכלל זה:
13. אישור כי עמדות כיבוי האש תקינות ושמישות. גלגלון שהותקן לאחר 01.06.2013 נבדק בהתאם לתקן ישראלי ת"י 2206,חלק 2, גלגלון לכיבוי אש - דרישות תכן, התקנה ותחזוקה.
14. אישור גורם מוסמך כי מטפי הכיבוי הקיימים בעסק נבדקו בהתאם לתקן ישראלי ת"י 129, חלק 1, מטפים מיטלטלים - תחזוקה, ונמצאו תקינים.
15. אישור כי מערכת החשמל המותקנת במקום נבדקה ונמצאה תקינה, בהתאם לחוק החשמל התשי"ד-1954 (להלן - חוק החשמל) ותקנותיו, כולל תאורות החירום המותקנות במקום. על האישור לכלול התייחסות למיקום מפסק חשמל ראשי לשעת חירום ולתקינותו, התייחסות למתקן פוטו-וולטאי (אם קיים) וכן טבלה המפרטת את מיקום לוחות החשמל, מספרם ואת גודל החיבור באמפר של כל לוח. את האישור ייתן בעל רישיון בתוקף לעבודות חשמל לפי חוק החשמל אשר רשאי לתת אישור כאמור, בהתאם לסוג רישיונו.
16. אישור על בדיקת התאמתה ותקינותה של מערכת הגז לתקן ישראלי ת"י 158, מתקנים לגזים פחמימניים מעובים (גפ"מ). את האישור ייתן בעל רישיון בתוקף לעבודת גפ"מ לפי תקנות הגז (בטיחות ורישוי) (רישוי העוסקים בעבודות גפ"מ), התשס"ו-2006 אשר רשאי לתת אישור כאמור, בהתאם לסוג רישיונו.
17. אישור גורם מוסמך המעיד על תקינות המערכת האוטומטית לגילוי אש. האישור יוגש על טופס לפי נספח ג' לתקן ישראלי ת"י 1220, חלק 11, מערכות גילוי אש - תחזוקה.
18. אישור גורם מוסמך המעיד שמערכת הכיבוי המותקנת בארון החשמל נבדקה ונמצאה תקינה בהתאמה מלאה לתקן ישראלי ת"י 5210, מערכות לכיבוי-אש בארוסול או תקן ישראלי ת"י 1597, מערכות כיבוי אש אוטומטיות בגז כיבוי, בהתאם לסוג המערכת המותקנת.
19. אישור גורם מוסמך כי מערכת למסירת הודעות (כריזת חירום) המותקנת במקום נבדקה ונמצאה תקינה בהתאמה לתקן ישראלי ת"י 1220, חלק 3 או תקן 72-NFPA או מפרט משטרת ישראל 160.1, 160, וזאת בהתאם לשיטת ההתקנה של המערכת. באישור יפורט את סוג התקן או מפרט שעל פיו נעשתה הבדיקה.
20. אישור גורם מוסמך כי המערכת האוטומטית לכיבוי אש (ספרינקלרים) נבדקה ונמצאה תקינה בהתאמה מלאה לתקן ישראלי ת"י 1928 מערכות לכיבוי אש במים - בקרה, בדיקה ותחזוקה. על האישור לכלול את מפרט הבדיקה.
21. אישור כי גנרטור החירום נבדק ונמצא תקין. את האישור ייתן בעל רישיון בתוקף לעבודות חשמל לפי חוק החשמל, אשר רשאי לתת אישור כאמור, בהתאם לסוג רישיונו.
22. אישור גורם מוסמך כי מערכות בטיחות האש וההצלה תואמות את דרישות הוראה נציב 536 משטר הפעלות מערכות בטיחות אש-אינטגרציה. אם קיימת מערכת שחרור עשן מאולצת יצורף לאישור גם טבלת משטר בדיקה ופירוט סוג המערכת.
23. אישור גורם מוסמך כי מערכת שחרור העשן נבדקה ונמצאה תקינה. באישור יפורט סוג המערכת שנבדקה.
24. אישור גורם מוסמך כי מערכת מיזוג האוויר המותקנת בעסק נבדקה ונמצאה תקינה בהתאם לדרישות תקן ישראלי ת"י 1001 בטיחות אש בבניינים.
25. אישור על ניקוי ארובות ומנדפים בהתאם לתקן ישראלי ת"י ,1001 חלק 6 בטיחות אש בבניינים - בקרת אוורור והגנה מפני אש במערכות בישול מסחריות (אם קיימים ארובות ומנדפים).
26. אישור גורם מוסמך כי מערכת הכיבוי במערכת בישול מסחרית ("מנדפים"), לרבות ניתוק ממקור אנרגיה נבדקה ונמצאה תקינה בהתאם לתקן ישראלי ת"י 5356 חלק 2 מערכות כיבוי אש - כיבוי אש בכימיקלים רטובים (אם קיימים מנדפים).
27. אישור מגורם מוסמך על ביצוע אפיון רשת מים (גרף). האישור יוגש אם קיימת מערכת מתזים.
    * 1. התקנה של סידורי בטיחות אש והצלה ואמצעי כיבוי או שינוי מהותי בהם, ובכלל זה של אלה המפורטים להלן, מחייב את העסק בהמצאת אישורים, כדלקמן:
28. אישור מעבדה מוכרת או מהנדס חשמל מטעם הקבלן או יועץ חשמל שהתמנה כעורך משנה לבקשה להיתר בנייה לגלאי עצמאי, אשר מעיד על התאמה לתקן ישראלי ת"י 1220 חלק 5 מערכות גילוי אש - גלאי עשן עצמאיים.
29. אישור מעבדה מוכרת כי מערכת גילוי אש ועשן תוכננה והותקנה בהתאם לתקן ישראלי ת"י 1220 חלק 3 מערכות גילוי אש - הוראות התקנה ודרישות כלליות. בהתקנה עד 10 גלאים אש ועשן כאמור, את האישור ייתן חברה בתו תקן לתחזוקת מערכות גילוי אש ועשן, לפי תקן ישראלי ת"י 1220 חלק 11 מערכות גילוי אש - תחזוקה.
30. אישור מעבדה מוכרת כי מערכת כיבוי אש במים תוכננה והותקנה בהתאם לתקן ישראלי ת"י 1596 מערכות מתזים - התקנה. בהתקנה עד 10 מתזים כאמור, את האישור ייתן חברה בתו תקן לתחזוקת מערכות כיבוי אש במים לפי תקן ישראלי ת"י 1928 מערכות לכיבוי אש במים - בקרה, בדיקה ותחזוקה.
31. אישור מעבדה מוכרת כי מערכת כיבוי אש בגז תוכננה והותקנה בהתאם לתקן ישראלי ת"י 1597 מערכות כיבוי אש אוטומטיות בגז כיבוי.
32. אישור מעבדה מוכרת כי מערכת כיבוי בארוסול תוכננה והותקנה בהתאמה לתקן ישראלי ת"י 5210, מערכות לכיבוי-אש בארוסול.
33. אישור מעבדה מוכרת כי מערכת כיבוי אש בכימיקלים רטובים תוכננה והותקנה בהתאמה לתקן ישראלי ת"י 5356, חלק 2, מערכות כיבוי אש - כיבוי אש בכימיקלים רטובים.
34. אישור מעבדה מוכרת כי מערכת מיזוג אוויר (מובילי אוויר) תוכננה והותקנה עפ"י תקן ישראלי ת"י 1001, חלק 1.1, בטיחות אש בבניינים: מערכות מיזוג אוויר ואוורור - יחול במקרים הבאים:
35. המבנה בעל יותר מקומה אחת ויש בו פירי אוורור חוצים בין הקומות.
36. קיימים מדפים ודמפרים אשר נועדו לבצע הפרדת אש בין עסקים סמוכים ושימושים שונים.
37. אישור מעבדה מוכרת כי מנדפים בישול/טיגון תוכננו והותקנו בהתאמה לתקן ישראלי ת"י 1001, חלק 6, אש בבניינים - בקרת אוורור והגנה מפני אש במערכות בישול מסחריות.
38. אישור המעיד על בדיקת אינטגרציה בין מערכות בטיחות אש כנדרש בהוראת נציב 536 וכי הבדיקה נמצאת תקינה. את האישור ייתן מהנדס מורשה או מעבדה מוכרת ובעלת הסמכה לתקן ישראלי ת"י 1220, חלק 3 למערכות גילוי אש - הוראות התקנה ודרישות כלליות. לאישור תצורף טבלת משטר הפעלות.
39. אישור מעבדה מאושרת המעיד על תקינות מערכת הגז בהתאם לתקן ישראלי ת"י 158, מתקנים לגזים פחמימניים מעובים (גפ"מ).
40. אישור מעבדה מוכרת כי מערכת למסירת הודעות (כריזת חירום) תוכננה והותקנה בהתאם לתקן ישראלי ת"י 1220, חלק 3, מערכות גילוי אש - הוראות התקנה ודרישות כלליות.
41. אישור מעבדה מוכרת כי התאמת חומרי בנייה וגימור בוצעו עפ"י תקן ישראלי ת"י 921, תגובות בשריפה של חומרי בנייה - חלק רלוונטי.
42. אישור מעבדה מוכרת כי מערכת שליטה בעשן תוכננה והותקנה עפ"י תקן ישראלי ת"י 1001, חלק 2.2, בטיחות אש בבניינים - מערכת בקרת עשן בבניינים (למעט בנייני מגורים שגובהם עד 13 מטר), קניונים, אטריומים וחללים גדולים דומים (אם נדרש).
43. תעודת בדיקה ממעבדה מוכרת למפוחי שליטה בעשן עפ"י תקן ישראלי ת"י 1001, חלק 7, בטיחות אש בבניינים: מערכות שליטה לחום ולעשן - מפוחים מונעים על יד חשמל להוצאת עשן וחום. לתעודה הבדיקה תצורף הצהרת מהנדס מתכנן (נספח א) המערכת כי המפוחים המתוארים בתעודת הבדיקה [מספר התעודה] הם המפוחים שהותקנו במבנה בגוש [מספר], חלקה [מספר], מגרש [ מספר] (אם נדרש).
    1. **נספחים**
       1. את פרסומי הרשות הארצית לכבאות והצלה כולל תיקיית טפסים אחידים לאישורים אפשר למצוא באתר הרשות הארצית לכבאות והצלה ולהורידם ממנו.

**נספח א**

תאריך:\_\_\_\_\_\_\_

לכבוד:

הרשות הארצית לכבאות והצלה -

מדור 'הגנה מאש'

**הצהרת מהנדס המתכנן מערכות שליטה לחום ולעשן – מפוחים מונעים על ידי חשמל להוצאת עשן וחום**

תיק הגנה מאש [מספר תיק]\_\_\_\_\_\_\_\_\_\_\_\_\_\_\_\_\_\_\_\_

אני \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ מהנדס רשום בפנקס המהנדסים והאדריכלים לפי תקנות המהנדסים והאדריכלים (רישום בפנקס) התשכ"א – 1960, מס' רישיון \_\_\_\_\_\_\_\_\_\_\_ בתוקף עד ליום \_\_\_\_\_\_\_\_\_ (חובה לצרף צילום רישיון המהנדס לתצהיר זה), מצהיר בזאת כדלקמן:

1. המפוחים המפורטים בתעודת הבדיקה של מעבדה מוכרת [שם המעבדה] \_\_\_\_\_\_\_\_\_\_\_\_\_\_\_\_\_ [מספר התעודה] \_\_\_\_\_\_\_\_\_\_\_\_\_

מיום \_\_\_\_\_\_\_\_\_\_\_\_\_\_\_\_\_\_ הם המפוחים שהותקנו במבנה:

1. גוש [מספר] \_\_\_\_\_\_\_\_\_\_\_\_\_\_
2. חלקה [מספר] \_\_\_\_\_\_\_\_\_\_\_\_\_\_
3. מגרש [ מספר] \_\_\_\_\_\_\_\_\_\_\_\_\_

זהו שמי, זו חתימתי וכל אשר הצהרתי לעיל - אמת. ידוע לי כי אם יתברר כי הצהרתי זו אינה אמת, כולה או חלקה, אהיה צפוי לעונשים הקבועים בחוק.

תאריך \_\_\_\_\_\_\_\_\_\_\_\_\_ חתימה וחותמת (כולל מס' הרישיון) \_\_\_\_\_\_\_\_\_\_\_\_\_\_\_\_\_\_